NWRคว้างานสร้างโรงไฟฟ้ามูลค่า2.9พันล.
NWR คว้างานสร้างโรงไฟฟ้า 2,900 ล้าน ด้าน PLE ยังหนัก ไตรมาส 3 ขาดทุน 120 ล้าน
30 ต.ค. 2565

NWR คว้างานสร้างโรงไฟฟ้า 2,900 ล้าน ด้าน PLE ยังหนัก ไตรมาส 3 ขาดทุน 120 ล้าน 
บริษัท นวรัตน์พัฒนาการ (NWR) เปิดเผยว่า บริษัทได้ลงนามในสัญญาก่อสร้างกับ Marubeni Corporation เพื่อดำเนินการก่อสร้างโครงการโรงไฟฟ้า มีมูลค่ารวมทั้งสิ้น 2,923.6 ล้านบาท 
สำหรับโครงการที่ก่อสร้างมี 2 โครงการ ได้แก่ โครงการก่อสร้างโรงไฟฟ้าพลังงานความร้อนร่วมจะนะ ที่จะก่อสร้างอาคารโรงไฟฟ้าและงานโยธาที่เกี่ยวข้องภายในโครงการที่ อ.จะนะ จ.สงขลา มูลค่าโครงการ 1,560.60 ล้านบาท ระยะเวลาก่อสร้าง 32 เดือน และ 2.โครงการก่อสร้างโรงไฟฟ้าพลังงานความร้อนร่วมวังน้อย ชุดที่ 4 ลักษณะงานประกอบด้วยการก่อสร้างอาคารโรงไฟฟ้าและงานโยธาที่เกี่ยวข้องภายในโครงการที่ อ.วังน้อย จ.พระนครศรีอยุธยา มูลค่าโครงการ 1,363 ล้านบาท ระยะเวลาก่อสร้าง 32 เดือน
บริษัท เพาเวอร์ไลน์ (PLE) งวดไตรมาส 3 ขาดทุนสุทธิ 120.48 ล้านบาท แย่ลงจากงวดเดียวกันปีก่อนที่ขาดทุนเพียง 16.65 ล้านบาท และแย่ลงอย่างมากจากไตรมาสก่อนหน้าที่มีกำไรสุทธิ 96 ล้านบาท ส่วน 9 เดือน ขาดทุนสุทธิ 23.77 ล้านบาท แย่ลงมาจากงวดเดียวกันของปีก่อนที่มีกำไรสุทธิ 190 ล้านบาท เหตุที่ขาดทุนหนักเพราะค่าใช้จ่ายในการขายและบริหารของงานในต่างประเทศสูงขึ้น ขณะที่รายได้ต่ำกว่าเป้าหมาย ทำให้กำไรขั้นต้นหดเหลือ 2.3% จาก 11.1% เมื่อปี 2553